title: Taman Lelintihan Ayutthaya
text: Taman Malelintihan Ayutthaya ( (ka-th)) ngacakupin uwugan kota tua Ayutthaya, Propinsi Phra Nakhon Si Ayutthaya, Thailand. Kota Ayutthaya kaadegang olih Raja Ramathibodi I duk warsa 1351, yadiastun prasida maumur langkung tua, mawit bukti sané wénten pinaka wawengkon punika sampun kamenengin Mon ritatkala aab Dvaravati. Wit luwih lantur nganikayang sawatara warsa 850 M, Khmérs minguasain wawengkon punika lan ngadegang bénténg irika, kaparinamain Ayodhya, kaambil saking parinama silih tunggil kota Hindu pinih suci ring India antuk parinama sané pateh. Pamahbah lelintihan Ayutthaya kahubungin sareng paumahan Khmer puniki. Siosan punika, Pangeran Damrong taler sampun ngayuktiyang kawéntenan satunggil kota maparinama Ayodhya, kaadegang olih Khmér sané ngameréntah saking Lopburi ring titik pacampuhan tiga tukad. Peta pangedukan ngenahang jejak baray (bendungan) kuna ring nampek tanggu kelod kauh Wat Yai Chai Mongkhon, sané minab kawangun ring lad kompléks kuil kabuat Khmer.